Belaiskom

Belaiskom (en escritura iberica 50px) ye a transcripción fonetica literal d'os epigramas escritos en signario ibérico que apareixen en bellas monedas celtiberas, cudidas en a primera epoca romana d'Hispania, podendo estar ubicada a suya ceca en una antiga ciudat dita Konterbia Belaiska u bien Contrebia Belaisca, cuals restas arqueolochicas se troban en o dito Cabezo de las Minas en Botorrita, provincia de Zaragoza, (Aragón).  No existe consenso en a comunidat cientifica sobre l'atribución d'ista ceca a dita ciudat y as hipotesis sobre a suya localización son amplament discutidas.

 Posibles localizacions 
Ista ceca perteneixe a o grupo d'os belos, pueblo celtiberico d'a val d'Ebro, o río Xalón y o Xiloca, Salinas de Frías, M., Los pueblos prerromanos de la península Ibérica, Akal S.A., Madrid, 2007, pp. 95-96 encara que a suya localización extacta ye obcheto d'a-saber-las hipotesis.  M. Beltrán considera que as monedas de leyenda "Belaiskom" perteneixen a la mesma ceca que as de Konterbakom Bel, que s'atribuyen a Contrebia Belaisca. Beltrán, M., Problemas en torno a la ciudad de Conterbia Belaisca, NUMISMA XXVI, 139-143, 1976, pp.71-84   Beltrán, M., Problemas en torno a la ciudad de Conterbia Belaisca, NUMISMA XXVI, 139-143, 1976, pp.71-84 En caso de que estase una ceca independient, amanada a dita ciudat, as localizacions posibles son Osma (Soria, Castiella y Leyón) y Cervera del Río Alhama (La Rioja). Villaronga, Corpus nummum hispaniae ante Augusti aetatem, Jose A. Herrero S.A., València, 1994, p.281 Coincidindo con ista zaguera hipotesis dita, Francisco Villar aporta un argumento lingüistico que disociaría o significau de Belaiskom como etnonimo de Belaiska. Villar, F., Estudios de celtibérico y de toponimia prerromana, Ediciones Universidad Salamanca, 1995, pp.138-139

 Emisiones 
Se conoixen dos emisions de monedas d'ista ceca, Villaronga, L., Numismàtica antiga de la Península Ibèrica, Societat Catalana d’Estudis Numismàtics, Barcelona, 2004, p.172-173 en a primera, de zaguerías d'o sieglo II aC, cude unidaz y metaz de bronce. As primeras en l'anverso amuestran una cabeza viril con dos delfins y o signo iberico BE; en o reverso o chinete con lanza y a leyenda BELAI-SKOM. En os divisors, d'igual anverso, o reverso presenta o caballo galopiando con a leyenda d'a ceca. Villaronga, Corpus nummum hispaniae ante Augusti aetatem, Jose A. Herrero S.A., València, 1994, p.281, monedas nº 1 y 2 A segunda emisión se data en primerías d'o sieglo I aC y d'ella se decumentan unidaz de bronce de tipolochía identica a la emisión anterior, a excepción d'os delfins de l'anverso: en istas i pueden apareixer dos, un u dengún.Ibid., monedas nº 3-5

 Metrolochía y cronolochía. 
Seguntes o estudio de L. Villaronga y M. García-Garrido, a primera emisión perteneixe a la clase IV (monedas de valor metat de l'as romano de 16 monedas en libra, 9,92 g) que corresponde a zaguerías d'o sieglo II aC. A segunda emisión se clasifica adintro d'a clase V (monedas de valor metat de l'as romano de 18 monedas en libra, 8,48 g), de primerías d'o sieglo I aC.

 Referencias 

 Se veiga tamién 
 Konterbakom

Categoría:Contrebia Belaisca